PÖYTÄKIRJA
Hallituksen kokous 05/2011 
Iltakoulu ry. 
Aika: tiistai 8.3.2011 klo. 16:00 
Paikka: Päätalon ryhmätyötila RH C1, Tampereen yliopisto

Läsnäolijat:
Aki Luoto, puheenjohtaja
Eetu Kreivi, sihteeri
Katariina Mustasilta
Jussi Naski
Charlotta Selkee
Johanna Kaunisvaara
Mari Kettunen
Salla-Riina Hokkanen
Saara Kuittinen
Marja Avonius, saapui klo 16.13

1. Kokouksen avaus 
	Puheenjohtaja avasi kokouksen kello 16.02

2. Laillisuus ja päätösvaltaisuus
	Kokous todettiin lailliseksi ja päätösvaltaiseksi

3. Pöytäkirjantarkastajien valinta
	Pöytäkirjantarkastajiksi valittiin Salla-Riina Hokkanen ja Saara Kuittinen

4. Esityslistan hyväksyminen
	Esityslista hyväksyttiin sellaisenaan työjärjestykseksi

5. Ilmoitusasiat ja posti
Perioditauon aikana Iltakoululle oli saapunut vuosijuhlakutsu Jyväskylän politiikanopiskelijoiden ainejärjestö Puolueelta

6. Talous
	Talous on vakaalla pohjalla.

7. JKY/Kopo –päivitys
Johtamiskorkeakoulun opintojen suunnittelutyöryhmä aloitti toimintansa 7.3. Työryhmän johtajana toimii yksikön johtaja Sotarauta. Tavoitteena on aloittaa syksyllä opintomoduulien suunnittelu koko Johtamiskorkeakoulun tasolla. Yksikköön kuuluu 3 opiskelijaedustajaa, joiden lisäksi muut jäsenet koostuvat henkilökunnasta oppiaineiden mukaan, siten että esimerkiksi politiikan tutkimuksen osalta työryhmässä on kaksi jäsentä, yksi kummastakin oppiaineesta. Politiikan tutkimuksen osalta ei ensimmäisessä kokouksessa ollut läsnä yhtään henkilökunnan edustajaa.

Johtamiskorkeakoulujen ainejärjestöjen koulutuspoliittiset vastaavat kokoontuvat 8.3. Johtamiskorkeakoulun ylioppilaille on luotu omat www-sivut. Torstaina 17.3. klo 16 järjestetään JKY:n kokous, jossa yksikön johtaja Sotarauta on paikalla vastaamassa opiskelijoiden kysymyksiin.

Marja Avonius saapui kokoukseen kello 16.13

Politiikan tutkimuksen järjestämissä kursseissa on jälleen keskinäisiä päällekkäisyyksiä. Esitettiin, että olisi hyvä, mikäli henkilökunnasta joku tai jotkut vastaisivat kummankin oppiaineen opetussuunnitelmista, jotta vastaisuudessa vältyttäisiin päällekkäisyyksiltä. Kopo-vastaava ottaa asian puheeksi henkilökunnan kanssa. 

8. Työelämäsektori sekä haalareiden hinnan päättäminen
Viimevuotisen Iltakoulun työelämätapahtuman aikana kuvatut haastatteluvideot voivat jo olla Iltakoulun hallussa. Asia selvitetään.

Haalareiden lopullisen hintaan vaikuttavat sopimukset ja laskut olivat kaikki saapuneet ja työelämävastaava oli tehnyt laskelmia mahdollisista haalareiden hinnoista. Haalareihin mainoksensa olivat ostaneet Doris, Juvenes, Kuntamarkkinat, Reimax ja SVAL. Mikäli sponsorisopimuksista rahat käytetään haalareiden hinnan tukemiseen, hinnaksi muodostuisi 5€. Mikäli käytetään kaikki muut sponsorisopimuksien tulot pois lukien SVAL:ilta saadut, hinnaksi tulisi noin 18 €. Jos lopullisen hinnan tukemisesta jätetään pois myös kuntamarkkinoilta saadut tulot, hinnaksi jäisi 23€. Johtuen taloudellisesti haastavasta edellisestä tilikaudesta, hallitus katsoi, että kaikkea sponsorirahaa ei ole syytä käyttää haalareiden tukemiseen, vaan säästää tulevaisuutta varten. Hallitus päätti haalareiden hinnaksi 19 €, joka tulee haalarit hankkineille maksettavaksi heti

9. AJ-tila – asiat ja Iltakoulun tiedotus
Esitettiin, että AJ-tilaan olisi syytä hankkia postilokerot hallitukselle ja hallituksen toimijoille, joiden kautta painetun materiaalin toimittaminen iltakoulun hallituksen eri sektoreille ja sektorilta toiselle helpottuisi.

Iltakoulun toiminta-avustushakemus Tampereen yliopiston ylioppilaskunnalle on tehty. Puheenjohtaja kannusti järjestämään paljon tapahtumia kaikilla sektoreilla, sillä tapahtumat toimivat hyvänä osoituksena ainejärjestön aktiivisuudesta.

Ylioppilaskunnan vaalipaneeli, johon Iltakoulun halukkuutta osallistua on aiemmin tiedusteltu, on TAMY:n puheenjohtajalla hyvin työn alla ja tarvetta avustajille ei Iltakoulun puolesta ole.  Iltakoululle on esitetty mahdollisuutta järjestää oma paneeli, mikäli sellainen katsotaan tarpeelliseksi. Hallitus ei nähnyt tarpeelliseksi järjestää omaa vaalipaneelia, vaan päätettiin kannustaa jäseniä aktiiviseen paikallaoloon ja osallistumiseen. Iltakoulun jäsenistön kesken pyritään kuitenkin järjestämään erilaisia vaalitapahtumia, kuten iltamia paneelien ja tv-väittelyiden ympärille, vaalivalvojaisia ja mahdollisesti leikkimielinen vaalien tulosveikkaus. 

10. Tuutorointi-katsaus
	Kv-tutoreiden rekrytointi on käynnistynyt, ilmoittautumisia otetaan vastaan. 

10.3. JKK:n tutorvastaavat kokoontuvat. Viime vuonna Iltakoulun tutoreiden lukumäärä oli 18 ja tutorvastaava pyrkii samansuuntaiseen lukumäärään tulevana syksynä. Toistaiseksi on epäselvää, milloin tulevat opiskelijat aloittavat opintonsa tulevana syksynä ja alkavatko opinnot entisen yhteiskuntatieteellisen tiedekunnan vai Johtamiskorkeakoulun mukana

11. Kevätkokous
Hallitus päätti järjestää kokouksen tiistaina 29.3. klo 17. Tarkistetaan, täytyykö yhdistyksen sääntöjen mukaan yhdistyksen kokous kutsua koolle kahta viikkoa aikaisemmin. Kevätkokouksessa myönnetään lopullinen vapautus tehtävistään edelliselle hallitukselle ja käydään läpi viime vuoden tilinpäätös. Lisäksi kokouksessa valitaan seuraajat hallitustyöskentelynsä vaihto-opiskelun takia keskeyttäville hallituksen jäsenille. 

12. Vuosijuhlien paikan hyväksyntä
Hallitus hyväksyi vuosijuhlien järjestämisen paikaksi Pirkanmaan musiikkiopiston. Ennakkomaksu musiikkiopiston varaamisesta on 300€. Vuosijuhlat järjestetään 19.11. Vuosijuhlatoimikunta kokoontuu seuraavan kerran perjantaina 11.3. kello 12 AJ-tilassa.

13. Saapuneet vuosijuhlakutsut 
Puolue ry:n vuosijuhlat järjestetään 25.3., mahdollisesti osallistuvien Iltakoulun jäsenten pyydettiin ilmoittautumaan Puolueelle viimeistään keskiviikkona 9.3. Mahdolliset halukkaat osallistujat iltakoulun jäsenistöstä selvitetään näin ollen pikimmiten.

14. Mennet ja tulevat tapahtumat 

- Talviolympialaiset
Järjestetään 17.3. klo 16. Tapahtuman järjestäjien viimeinen kokoontuminen pidetään tiistaina 15.3. klo 16 AJ-tilassa. Ilmoittautumisia on tullut odotettua vähemmän. Mikäli iltakoululaisista ei saada kaavailtua 8 joukkuetta, voidaan paikkoja myöntää myös muille ainejärjestöille.

- Lavatanssit
	Järjestetään 12.4. Tällä hetkellä tapahtumalta puuttuu vielä tanssinopettaja.

- Pornobileet
Järjestetään 31.3.Ovelta tapahtuva lipunmyynti on Iltakoulun vastuulla. Vapaaehtoisia henkilöitä myyntivuoroihin selvitetään tapahtuman lähestyessä

¨C muut tulevat tapahtumat 
Turun yliopiston politiikan opiskelijoiden ainejärjestö P-klubi on saapumassa vierailulle Tampereelle torstaina 31.3. Vierailun ohjelmaksi on suunniteltu yhteistä illanviettoa ja koko joukon viemistä saman päivän pornobileisiin. Ennakkoliput vieraille on syytä hankkia isäntäväen puolesta. Majoitusta selvitetään, aiemmin useasti hyödynnetty Domus-klubi on varattu kyseiseksi yöksi. Samana päivänä järjestetään myös Yleisradion toimesta Tampereen raatihuoneella neljän suurimmaksi ennustetun puolueen puheenjohtajien ”pääministeripaneeli”, johon Iltakoulun jäsenistöllä on mahdollista osallistua yleisönä 

15. META
	Ei muita esille tulleita asioita

16. Seuraavasta kokouksesta sopiminen
	Seuraava kokous järjestetään tiistaina 22.3. klo 16

17. Kokouksen päättäminen 
	Puheenjohtaja päätti kokouksen kello 17.07

Aki Luoto						Eetu Kreivi
Puheenjohtaja						Sihteeri

Saara Kuittinen					Salla-Riina Hokkanen
Pöytäkirjantarkastaja 					Pöytäkirjantarkastaja